एनी हेथवे दूसरी बार हुईं प्रेग्नेंट, सोशल मीडिया पर पोस्ट किया बेबी बंप Photo  
एनी हेथवे दूसरी बार हुईं प्रेग्नेंट
सोशल मीडिया पर शेयर की तस्वीर
बेबी बंप में लग रही हैं खूबसूरत
हॉलीवुड एक्ट्रेस एनी हेथवे (Anne Hathaway) दूसरी बार मां बनने वाली हैं. इस बात की जानकारी उन्होंने खुद अपने इंस्टाग्राम एकाउंट पर एक तस्वीर पोस्ट करके दी है. अपने बेबी बंप के साथ फोटो शेयर करते हुए एक्ट्रेस ने बांझपन से जूझ रही महिलाओं को एक प्रेरणादायक संदेश भी दिया है. एनी की इस तस्वीर पर फैन्स खूब कमेंट कर रहे हैं और उनको बधाई दे रहे हैं. एक्टर एडम शुलमैन (Adam Shulman) की पत्नी व 36 वर्षीय एक्ट्रेस एनी ने अपनी तस्वीर को शेयर करते हुए लिखा, 'यह किसी फिल्म के लिए नहीं है. मजाक से परे, उन सभी के लिए जो बांझपन और गर्भधारण की कोशिश कर रही हैं, उन्हें बता दूं कि मेरी दोनों गर्भावस्थाओं में ही गर्भधारण करना मेरे लिए आसान नहीं था. आपके लिए ढेर सारा प्यार.'
It's not for a movie...⁣⁣ #2⁣ ⁣All kidding aside, for everyone going through infertility and conception hell, please know it was not a straight line to either of my pregnancies. Sending you extra love 
A post shared by  Anne Hathaway (@annehathaway) on Jul 24, 2019 at 11:34am PDT
अमेरिकी सिंगर और एक्ट्रेस एनी हेथवे की बिजनेसमैन एडम शुलमैन के साथ शादी हुई थी. दंपत्ति ने साल 2016 में एक बेटे को जन्म दिया था. एनी के दूसरी बार प्रेग्नेंट होने पर उन्हें सोशल मीडिया पर ढेरों बधाइयां मिल रही हैं. एक्ट्रेस ओकवाफिना (Awkwafina), जो एनी के साथ 'ओसीयन 8 (Ocean 8)' में काम कर चुकी हैं, उन्होंने भी एनी को विश किया है.
हॉलीवुड की फेमस एक्ट्रेस में से एक एनी हेथवे ने टीवी सीरियल से अपने करियर की शुरुआत की थी. हालांकि उनको पहचान डिजनी की फिल्म 'द प्रिंसिस डायरीज (The Princess Diaries)' से साल 2001 में मिली.  इसके बाद उन्होंने अपने करियर की कई बड़ी फिल्में की. साल 2015 में एनी दुनिया की सबसे ज्यादा पैसे कमाने वाली एक्ट्रेस बन गईं.